Bratislava 25. mája 2011                          
                                                                                                     Číslo: 2011-8138/19461:2-071

	Vážený pán rektor,

listom č. CD-2009-34455/35554-1:sekr. z 1. októbra 2009 bola Akadémia umení v Banskej Bystrici vyzvaná na prijatie opatrení na odstránenie nedostatkov, ktoré boli zistené v rámci komplexnej akreditácie činností vysokej školy a ktoré bránili tomu, aby bola vysoká škola naďalej začlenená medzi univerzitné vysoké školy. 

Akadémia umení v Banskej Bystrici podľa § 85 ods. 2 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov predložila správu o výsledku prijatých opatrení. Následne bolo Akreditačnou komisiou, poradným orgánom vlády SR, zabezpečené overenie tohto výsledku. Akreditačná komisia na svojom 58. zasadnutí konanom v dňoch 27. – 29. apríla 2011 v Mojmírovciach konštatovala, že uvedená vysoká škola prijala v stanovenej lehote dostatočné opatrenia na odstránenie nedostatkov, ktoré sa týkali nesplnenia kritérií pre zaradenie medzi univerzitné vysoké školy. Zároveň navrhla svojim uznesením 58.7.1 zverejneným v zápise z príslušného zasadnutia Akreditačnej komisie ponechať pôvodné začlenenie Akadémie umení v Banskej Bystrici.

Vážený pán rektor, je mi potešením oznámiť Vám, že Akadémia umení v Banskej Bystrici zostáva naďalej univerzitnou vysokou školou.

S úctou  

Vážený pán
doc. Mgr. art. Matúš Oľha, PhD.
rektor
Akadémia umení v Banskej Bystrici
Jána Kollára 22
974 01  Banská Bystrica